Edv. Endresen var født i Vestre Moland, som sønn av fabrikkarbeider Engel Endresen og Anna (født Karlsen). Fra 1908 til 1915 arbeidet han ved Kalvild Træsliperi og Kartonfabrik ved Lillesand, før han var ved Hunsfoss Fabrikker ved Kristiansand og ved aluminiumsfabrikken ved Eydehavn. I 1919 kom Endresen til Mesna Træsliperi og Kartonfabrik på Lillehammer. Her ble han etterhvert skiftsformann, og han fortsatte ved kartongfabrikken ut yrkeskarrieren.